李晢

李晢，字仲白，一字叔明，河南歸德府永城县人。明朝政治人物、進士出身。

生平 
李皙多髯，自称髯生。萬曆十三年中乙酉科河南鄉試舉人，旋举十七年己丑科进士，因作勤学励政箴，除庐州府推官，明司李陪巡，权与御吏等。公下车谓僚属曰：古言明察之官，忠信之长，是忠信为本也。且谳狱曰审，具狱曰详，以明不可造次也。故虽有成，输必服念，五六日至于旬时，然后定之。至其廉访官职之贤否，公出其衡鉴，杜一切夤缘之弊，一时守令悉禀约束。故例都御史、御史或共值一郡，則先谒都御史。偶御史先出莅，公謁之，白事久，失謁都御史，夕甫入谒，同事曰：宜谢过。公曰：以政务羁耳，何谢？为署六安守，公曰：署虽暂，亦一州利弊之所依也。锄强扶弱不小宽假。司李例先巡方查盘，公所临处，案牍细为研度，疑者驳之。冬夏常燃烛，达曙不寐。擢南户部主政，当是时吏等分为九一，北铨九，南五部，公之戆直竟居九。公欲请养家居，封公止之曰：季子诸孙皆在左右，且尔兄楠在京师，勉赴白下，官有要散，皆靖共之地也。公遵命往，以仲冬病卒滁州。无子，封公命以季子子之。公长于诗，有开元、大曆之风沙。随吕公坤来永城，初馆于封公家，公甫八岁，英伟不凡，吕公异之。及后登贤书，常谓吕公曰：穷通命也，利钝时也，须自立根基，不随人俯仰，然后可以天下为己任。吕公推重之。

参考资料 

X
永城人
萬曆十三年乙酉科舉人
明朝庐州府推官
南京户部主事